da en ro en ro da ro da da da da da da da da da da sv it da da da en da sv sv da da da da da en da da da da da da da da da da da da da da da da sv da da da da da da da da nb da nb da da da nb da nb da nb da nb da nl da da da da da da da da da da da da da da da en en de da en en da da en da da de de en da da da ca en da da da ro ro da da da da da nb en cs da da da da
Epidemier og ebola – et forløb for elever i udskolingen
Epidemier og ebola - udskoling
Læse, se billeserier og filmklip
Der er jævnligt billeder fra epidemier i medierne. Særligt ebola-epidemien i Vestafrika i 2014-2015 har, af gode grunde, fået meget omtale. Billeder fra epidemier rundt om i verden kan skabe bekymringer og spørgsmål hos eleverne.
I forløbet får eleverne indsigt i, hvad en epidemi egentlig er, og så arbejder de med at forstå, at frygten for epidemiudbrud er et levevilkår for mange mennesker. Eleverne arbejder også med, hvordan man hjælper og giver børn tryghed og omsorg - på trods af de vanskelige vilkår under en epidemi.
I kan bruge materialet i historie, geografi, samfundsfag samt sundheds- og seksualundervisning og familiekundskab.
Læs mere om de tilknyttede kompetenceområder i undervisningsvejledningen.
Når mange mennesker bliver smittet med den samme sygdom i løbet af kort tid, hedder det en epidemi. I 2014 blev Vestafrika ramt af en voldsom epidemi ved navn ebola, hvor mange blev syge og skulle have hjælp.
Epidemier kan både være livsfarlige sygdomme, men der findes også epidemier, som man ikke dør af. Når en befolkning bliver ramt af en epidemi, betyder det, at antallet af smittede stiger og stiger i løbet af en kort periode. I fattige lande kan epidemier være farlige, fordi sygehusene ikke er gode nok. Det kan betyde, at mange børn og unge bliver syge eller mister deres familiemedlemmer.
Blandt de mest kendte epidemier er byldepesten – også kaldet kolera – som hærgede i Europa i midten af 1800-tallet.
En anden epidemi er den spanske syge, som var en slags influenza. Den spanske syge ramte i 1918 – 1920, og den dræbte omkring 50 millioner mennesker, heriblandt 14.000 danskere.
I nyere tid er ebola en af de værste epidemier, der har været. Ebola er en livsfarlig virus, som kan ramme både dyr og mennesker. Virussen smitter fra menneske til menneske igennem kontakt med inficerede kropsvæsker som spyt, blod og sæd.
I 2014 ramte et udbrud af ebola Vestafrika. Virussen spredte sig meget hurtigt på grund af landenes manglende viden om, hvordan man undgår smitte. Der var udbrud i både Sierra Leone, Guinea og Liberia, der alle er vestafrikanske lande. Der er tale om det hidtil største udbrud af ebolavirus. Epidemien blev stoppet igen i starten af 2015.
Der er også set enkelte tilfælde af ebola i andre afrikanske lande, men her er smitten blevet stoppet. Ebola har ikke spredt sig til andre steder i verden.
Grunden til, at ebola blev en så voldsom epidemi i området, skyldes en kombination af manglende erfaring med ebola, dårligt fungerende sundhedsvæsener, stor fattigdom og den mest dødelige type af ebola-virus.
Man skal ikke være bange for at blive smittet med ebola. Der er en meget lille risiko for, at sygdommen kommer til Danmark. Og hvis den gjorde, er de danske læger godt forberedt.
Da ebola begyndte at sprede sig i Sierra Leone i Vestafrika, oprettede Red Barnet et særligt hospital til at tage sig af de syge.
Se hvordan medarbejderne forsøgte at undgå smitte, hvordan patienterne havde det – og at der også blev holdt jul på hospitalet.
Foto: Louis Leeson/Red Barnet
Red Barnets ebola-hospital i Sierra Leone hjælper patienter, som er blevet smittet med virussen.
Foto: Louis Leeson/Red Barnet
Her øver sundhedspersonale sig i sikkerhedsprocedurerne, inden hospitalet åbner.
Her ankommer en patient med ebola til hospitalet.
Foto: Louis Leeson/Red Barnet
Mennesker i store beskyttelsesdragter kan virke meget skræmmende på børn. De kan ikke se ansigter og får hurtigt associationer til krig eller rumvæsner.
Foto: Louis Leeson/Red Barnet
Yaema og Isaac har lært, hvordan man forhindrer, at ebola spreder sig. Børn og voksne er med til at give den viden videre til andre i lokalsamfundene.
Foto: Krista Armstrong/Red Barnet
En ambulance ankommer med en ebola-patient. Bagefter står personalet på hospitalet klar til at rengøre og disinficere ambulance, før den kan køre igen.
Foto: Krista Armstrong/Red Barnet
En patient får besøg af sin kone. På grund af smittefare må de ikke komme i nærheden af hinanden. Derfor har hospitalet lavet et særligt besøgsområde.
På grund af ebola har Joshua mistet flere end 14 medlemmer i sin familie. Hans bror og mor har overlevet, og de får alle nu hjælp af Red Barnet til at komme videre.
Red Barnets Kasper Skotte Ejlskov har ledet ebola-hospitalet i Sierra Leone, da ebola-virussen var på sit højeste.
Kasper var også på arbejde juleaften. Det var en svær tid for børn at være indlagt på et hospital med noget så alvorligt som ebola. Derfor besluttede personalet at gøre noget særligt ud af dagen.
Red Barnets bekæmper ebola
Red Barnet har trænet lærere, forældre og sundhedsmedarbejdere i at forebygge den smitsomme ebola-virus. Vi har givet dem enkle og praktiske anvisninger, så de kan være med til at hindre sygdommen i at sprede sig. Og vi har leveret medicinsk udstyr til hospitalerne.
Derudover uddeler Red Barnet beskyttelsespakker til skoler, og oplyser folk om virussen via plakater og foldere, så de ved, hvordan de kan beskytte sig mod virussen, og hvordan de kan standse dens spredning.
Fokus på at hjælpe børnene
Ebola-epidemien betød, at mange mennesker døde, og mange børn mistede derfor deres forældre eller søskende.
Børn, der har oplevet død eller sygdom hos et familiemedlem, kan få det meget svært og have behov for at få støtte af en psykolog. Derfor havde vi særligt fokus på at hjælpe børnene i Vestafrika – både de børn, som bliver smittet, og de børn, som mistede deres familie til ebola.
Da ebola begyndte at sprede sig i Sierra Leone i Vestafrika, oprettede Red Barnet et særligt hospital til at tage sig af de syge.
Arbejdet på hospitalet (06:56 min.)
Nødhjælpsarbejderen Kasper var med til at åbne hospitalet og hjælpe de syge børn og familier. Se med i videoen, når Kasper fortæller om mødet med børnene og om døden og glæden ved at overleve.
Kasper var også på arbejde juleaften. Det var en svær tid for børnene på hospitalet. Derfor besluttede personalet at gøre noget særligt ud af dagen.
Dem, der arbejde på hospitalet, var nødt til at have store dragter og handsker på. Dragterne beskyttede personalet mod at blive smittet med ebola. Det var altafgørende, at de sad rigtigt, og at alt blev gjort på den rigtige måde.
Sidens adresse er nu kopieret til din udklipsholder
Du kan indsætte den ved at trykke Ctrl + v
Min skole - Min ven
Andet fra Red Barnet
Tak for din tilmelding!
Red Barnet behandler dine personoplysninger efter gældende EU persondataforordning og efter den danske persondatalov. Læs mere om dine rettigheder, vores databehandling og persondatapolitik.